**Αθήνα:** 09.04.2020

**ΑΝΑΚΟΙΝΩΣΗ**

Νέα παράταση στην αναστολή συνεδριάσεων των επιτροπών ΚΕΠΑ και στην παροχή επιδομάτων και συντάξεων

Δημοσιεύθηκε [σε ΦΕΚ η απόφαση του υπουργού Εργασίας κ. Βρούτση](https://www.esamea.gr/legal-framework/ministerial-decisions/4728-9-4-2020-ypoyrgiki-apofasi-gia-ti-synexisi-anastolis-ton-synedriaseon-ton-ygeionomikon-epitropon-kepa), για τη συνέχιση αναστολής των συνεδριάσεων των υγειονομικών επιτροπών ΚΕΠΑ μέχρι τις 30.4.2020.

Η απόφαση παραπέμπει [στο άρθρο 6 της ΠΝΠ της 11ης Μαρτίου](https://www.esamea.gr/legal-framework/laws/4671-praxi-nomothetikoy-periexomenoy-katepeigonta-metra-antimetopisis-ton-arnitikon-synepeion-tis-emfanisis-toy-koronoioy-covid-19-kai-tis-anagkis-periorismoy-tis-diadosis-toy), σύμφωνα με την οποία «Στις περιπτώσεις λήξης, μέχρι την ανωτέρω ημερομηνία, δικαιώματος σε παροχές λόγω αναπηρίας και εφόσον εκκρεμεί, χωρίς υπαιτιότητα των ενδιαφερομένων, στις αρμόδιες υγειονομικές επιτροπές των ΚΕ.Π.Α. ιατρική κρίση κατ΄ εφαρμογή της διάταξης του προηγούμενου εδαφίου, παρατείνεται για τρεις (3) μήνες η καταβολή της αναπηρικής παροχής. **Η ως άνω παράταση προστίθεται σε κάθε παράταση που προβλέπεται από άλλη διάταξη νόμου**. Η ανωτέρω ρύθμιση εφαρμόζεται για τις συντάξεις με αιτία την αναπηρία, τις προνοιακές παροχές σε χρήμα σε άτομα με αναπηρία που χορηγεί ο Οργανισμός Προνοιακών Επιδομάτων και Κοινωνικής Αλληλεγγύης, καθώς και για όλα εν γένει τα επιδόματα που χορηγούνται λόγω αναπηρίας, η πιστοποίηση της οποίας πραγματοποιείται μέσω των υγειονομικών επιτροπών των ΚΕ.Π.Α.. Παράλληλα παρατείνεται ισόχρονα και η ασφαλιστική ικανότητα όσων εμπίπτουν στο παρόν άρθρο».

Η ΕΣΑμεΑ είχε ζητήσει μεγαλύτερη παράταση από το τρίμηνο, παρά ταύτα συνεχίζει τις πιέσεις και παρακολουθεί τις εξελίξεις.

Τονίζεται ιδιαίτερα ότι για οποιοδήποτε πρόβλημα υπάρχει, μπορείτε να ενημερώνεται άμεσα την ΕΣΑμεΑ στο 2109949837 και στο [esaea@otenet.gr](mailto:esaea@otenet.gr) ώστε να προχωράμε στην επίλυσή του.

**ΜΕΝΟΥΜΕ ΣΠΙΤΙ ΜΕΝΟΥΜΕ ΣΕ ΕΠΑΦΗ**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |